طالبانین آلمانیا ایله گوجلو و رسمی دیپلوماتیک ایلیشکی‌لر قورماق ایسته‌دیکلرینی بیلدیره‌رک باشباخان آنگلا مرکلی افغانیستانا دعوت ائتدیگی بیلدیریلدی.
بیلد قزئتی،
"طالبان سؤزچوسو ذبیح‌الله مجاهد باشباخانی کابلا دعوت ائتدی" باش‌لیقلی مصاحبه یاییملادی.
سؤزوگئدن مصاحبه‌ده مجاهد،
"آلمانیانین افغانیستانلا تاریخی و یاخشی ایلیشکی‌لری وار. آلمانیا ایله گوجلو و رسمی دیپلوماتیک ایلیشکی‌لر ایسته‌ییریک" دئدی.
ذبیح‌الله مجاهد آلمانیا حکومتینین یئنی حکومتله (طالبان حکومتی) ممکن اولان ان یاخشی دیپلوماتیک ایلیشکییه صاحب اولماسینی ایسته‌دیکلرینی وورغولادی.
مجاهد، آلمانیا ایله یاخشی دیپلوماتیک ایلیشکی‌لرین یانین‌دا ساغلیق، آلت یاپی و تحصیل ساحه‌لرین‌ده برلین‌دن مالی دستک، انسانی یاردیم و امکداش‌لیق گؤرمک ایسته‌دیکلرینی ایفاده ائد‌رک،
"آلمانیا حکومتینین حقیقتاً ده بیزه کؤمک ائده‌بیله‌جگینه اینانیریق" گرروشونو پایلاشدی.
بیلد خبرچیسینین، "آلمانیا باشباخانی آنگلا مرکلی افغانیستان‌دا صمیمی قارشیلارسینیز می؟" سوالینا مجاهد،
"اونو اؤلکه‌میزده گرچکدن ممنونیتله قارشیلاریق" جاوابی وئردی.
